CELEX: 32013R0480
Language: el
Date: 2013-05-24 00:00:00
Title: Εκτελεστικός κανονισμός (ΕΕ) αριθ. 480/2013 της Επιτροπής, της 24ης Μαΐου 2013 , για την τροποποίηση του εκτελεστικού κανονισμού (ΕΕ) αριθ. 788/2012 όσον αφορά την περίοδο ανάλυσης ορισμένων φυτοφαρμάκων που διεξάγεται σε εθελοντική βάση  Κείμενο που παρουσιάζει ενδιαφέρον για τον ΕΟΧ

25.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 139/4
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 480/2013 ΤΗΣ ΕΠΙΤΡΟΠΉΣ
   της 24ης Μαΐου 2013
   για την τροποποίηση του εκτελεστικού κανονισμού (ΕΕ) αριθ. 788/2012 όσον αφορά την περίοδο ανάλυσης ορισμένων φυτοφαρμάκων που διεξάγεται σε εθελοντική βάση
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (1), και ιδίως τα άρθρα 28 και 29,
   Εκτιμώντας τα ακόλουθα:
   
               (1)
            
            
               Ο εκτελεστικός κανονισμός (ΕΕ) αριθ. 788/2012 της Επιτροπής, της 31ης Αυγούστου 2012, για ένα συντονισμένο πολυετές πρόγραμμα ελέγχου της Ένωσης για τα έτη 2013, 2014 και 2015 ώστε να εξασφαλιστεί συμμόρφωση με τα ανώτατα όρια υπολειμμάτων φυτοφαρμάκων και να εκτιμηθεί η έκθεση του καταναλωτή στα υπολείμματα φυτοφαρμάκων μέσα και πάνω στα τρόφιμα φυτικής και ζωικής προέλευσης (2) προβλέπει, μεταξύ άλλων, την ανάλυση το 2013 ορισμένων φυτοφαρμάκων σε εθελοντική βάση, ειδικά των φυτοφαρμάκων που προστέθηκαν πρόσφατα στο πρόγραμμα από τον εν λόγω εκτελεστικό κανονισμό ή των φυτοφαρμάκων με πολύ δύσκολο προσδιορισμό υπολειμμάτων, προκειμένου να δοθεί χρόνος στα επίσημα εργαστήρια για την επικύρωση των μεθόδων που απαιτούνται για την ανάλυση των εν λόγω φυτοφαρμάκων. Επειδή τα επίσημα εργαστήρια εξακολουθούν να χρειάζονται ένα χρονικό διάστημα για την επικύρωση των μεθόδων που απαιτούνται για την ανάλυση των εν λόγω φυτοφαρμάκων, η ανάλυση αυτών των φυτοφαρμάκων θα πρέπει να εξακολουθήσει να διεξάγεται σε εθελοντική βάση το 2014.
            
         
               (2)
            
            
               Κατά συνέπεια, ο εκτελεστικός κανονισμός (ΕΕ) αριθ. 788/2012 θα πρέπει να τροποποιηθεί αναλόγως.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα I του εκτελεστικού κανονισμού (ΕΕ) αριθ. 788/2012, η υποσημείωση (ζ) αντικαθίσταται από το ακόλουθο κείμενο:
   
      
                  «(ζ)
               
               
                  Αναλύονται σε εθελοντική βάση το 2013 και το 2014.».
               
            
   Άρθρο 2
   Ο παρών κανονισμός αρχίζει να ισχύει την 20ή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Μαΐου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 70 της 16.3.2005, σ. 1.
   
      (2)  ΕΕ L 235 της 1.9.2012, σ. 8.